Kuršėnų ligoninė

VšĮ Kuršėnų ligoninė – Šiaulių rajono savivaldybės įsteigta sveikatos apsaugos įstaiga Kuršėnuose, buvusi ligoninė. Joje nuo 2018 m. teikiamos slaugos ir palaikomojo gydymo paslaugos. Išliko ir tebeveikia svarbūs padaliniai: Priėmimo skyrius, kuriame visą parą teikiama skubi medicininė pagalba, rentgenas, laboratorija, Konsultacinė poliklinika, veikia Dienos stacionaras, teikiamos fizioterapijos ir kineziterapijos paslaugos.  Kaip ir anksčiau įstaiga teikia ir socialinės globos paslaugas.Kuršėnų ligoninė dirba jau 70 metų skrastas.lt

 Istorija 

Pirmoji Kuršėnų apskrities ligoninė įkurta 1949 m. birželio 9 d. Strugaičių kaime, dabartiniu adresu – Kuršėnų mieste, Pušyno g. 6. Naujoje įstaigoje buvo 10 lovų, 2 gydytojai ir medicinos sesuo. Pirmoji ligoninės vadovė – vyriausioji gydytoja Emilija Žekonienė.

Ligoninės įkūrimu Kuršėnuose pasirūpino terapeutas Apolinaras Bagdonas. 1947 m. jaunas specialistas A. Bagdonas buvo paskirtas Kuršėnų ambulatorijos vedėju, netrukus – Kuršėnų rajono sveikatos apsaugos skyriaus vedėju. Jo rūpesčiu kiek vėliau įsteigtos ir Vaikų, Moterų konsultacios. Netrukus po atidarymo ligoninei buvo paskirtas kitas, nebaigtas statyti mūrinis namas Pavenčiuose. Ligoninė nuolat plėtėsi, o 1969 m. pasiekė vystymosi piką:  tapo 200 lovų ligonine ir tokia ji išliko iki pat Nepriklausomybės atkūrimo. 1997 m. ji susitraukė iki 126 lovų. Po reorganizacijos tapo viešąja įstaiga.

Nuo 2015 m. buvo atliekami konkretūs darbai, skiriamos reikiamos biudžeto lėšos, siekiant suvaldyti įsisenėjusią ir nestabilią ligoninės padėtį ir neaiškią jos ateitį. Įstaigoje trūko aparatūros ir specialistų, ją varžė šimtatūkstantinės skolos.Vyksta diskusijos dėl Kuršėnų ligoninės pertvarkos kursenai.lt Jau daugiau nei dešimtmetį ligoninėje nebuvo Gimdymo skyriaus, o vėliau neliko ir Vaikų ligų skyriaus. Buvo uždaryti Reanimacijos ir Chirurginiai skyriai. Ligoninės 50 stacionaro lovų buvo užpildomos tik pusiau. Sudėtingesnių pacientų atvejais, jie buvo siunčiami į Šiaulių respublikinę ligoninę, o Kuršėnuose buvo guldomi tokie ligoniai, kuriems nereikėjo intensyvaus gydymo.Kuršėnų ligoninė virto netipine slaugos įstaiga kkz.lt

Nuo 2018 m. liepos 1 d. Kuršėnų ligoninėje nebeteikiamos stacionarinės gydymo paslaugos. Tačiau pati ligoninė nebuvo uždaryta. Ji pakeitė savo statusą ir tapo slaugos ir globos įstaiga su skubios pagalbos – priėmimo, Dienos stacionaro ir Konsultacinės poliklinikos paslaugomis.

2019 m. liepos 9 d. atsinaujinusi Kuršėnų ligoninė paminėjo veiklos 70-metį.Kuršėnų ligoninė minėjo veiklos 70-metį  rimabaskiene.ltKuršėnų ligoninė atšventė 70-mečio jubiliejų etaplius.lt

2022 m. duomenimis, Kuršėnų ligoninėje vidutinis metinis lovų skaičius buvo 72, hospitalizuotų ligonių skaičius – 277.Stacionaro lovų skaičius pagal lovų profilių grupes ir gydymo įstaigas. 413 Kuršėnų ligoninė stat.hi.lt

 Šaltiniai 

 Nuorodos 

 Oficiali svetainė
 Kuršėnų ligoninės ir personalo reitingai pincetas.lt

Kategorija:Lietuvos ligoninės
Kategorija:Kuršėnai